PMIndiaData/PMIndiaSum huggingface dataset:
প্রধান মন্ত্রীনা ধর্ম্ম অমসুং মীয়ামগী ওইবা ওর্গানাইজেসনশিংগী মীহুৎশিংগা কোবিদ-১৯গী মতাংদা উনখ্রে

প্রধান মন্ত্রী, শ্রী নরেন্দ্র মোদীনা ঙসি অয়ুক অঙনবদা ভিদিও কনফরেন্সকী খুৎথাংদা ধর্ম্ম অমসুং মীয়ামগী ওইবা ওর্গানাইজেসনশিংগী মীহুৎশিংগা কোবিদ-১৯গী মতাংদা খন্ন-নৈননবা উনখ্রে। প্রধান মন্ত্রীনা হায় মদুদি হায়রিবা উনবা অসিনা লৈবাক্কী য়াইফনবগীদমক মীয়াম অমসুং সরকারগা পুন্না থবক তৌমিন্নরি হায়বগী অতোপ্পা খুদম অমনি। মহাক্না ওর্গানাইজেসনশিং অসিবু কোবিদ-১৯না পীরিবা অৱাবা অসি থেংননবা হোৎনরিবা অসিদা থাগৎপা ফোংদোকখ্রে। মহাক্না হায়খি মদুদি মীয়ামদা মতেং পীবা অসি জাৎ-বিজাৎ অমসুং ধর্ম্মগী ৱাংমদনি অমসুং ‘এক ভারত-একনিস্থা প্রয়াস’কী লারবা খুদম অমনি। লৈবাক অসিগী মফম কয়াদা লৈরিবা, মন্দিরশিং, মসজীদশিং, চর্চশিং অমসুং গুরুদ্বারাশিংদা হোস্পিতাল অমসুং আইসোলেসন সেন্তর শরুক অনি থোক্না ওইবা হেনগৎলক্লি, হায়রিবা অসি লৈত-লায়রশিংদা হিদাক লাংথক অমসুং চাননবগী মতেং পীরি, হায়না মহাক্না হায়খি। প্রধান মন্ত্রীনা লৈবাক অসি অথুবা মতমদা ভেক্সিনেসনগী দ্রাইব তৌনবগী ৱা খন্নখি, ‘সবকো ভেক্সিন মুফ ভেক্সিন’ কেম্পেইন অসিনা কোরোনা লান্থেংনবগী চুঙ্গোই অমনি হায়না মখা তাখি। মহাক্না ধর্ম্ম অমসুং মীয়ামগী ওইবা লুচিংবশিংদা ভেক্সিনেসন অসিগী মতাংদা মীয়ামদা পাউজেল শন্দোক্তুনা অমসুং ভেক্সিন অসিগী মতাংদা তোঙা শন্দোকপা অমসুং চমম্নবা পোক্লিবা অসি কোক্ননবা সরকার অসিনা হোৎনরিবা অসিদা মতেং পাংনবা হায়খি। মহাক্না মখোয়দা মরুওইনা ভেক্সিন অসিগী মতাংদা য়াম্না ৱাংনা চিংনবা লৈবা মফমশিংদা সরকারগা পুন্না থবক তৌমিন্নবা হায়রি। হায়রিবা অসিনা ঐখোয়গী হকশেল ৱার্করশিংনা লৈবাক্কী মীপুম খুদিং য়ৌহনবদা মতেং ওইরগনি। প্রধান মন্ত্রীনা নিং–খা তম্বগী ৭৫শুবা চহি থৌরম পাংথোকপদা লুচিংবশিংনা শরুক অমা ওইনা য়াওনবা হায়খি। মীপুম খুদিংমক ‘অজাদী কা অম্রুত মহোৎসব’কী শরুক অমা শোইদনা ওইহন্নবা মখোয়দা হায়খি। মহাক্না হায় মদুদি থৌরম অসিদা লৈবাক পুম্বা ‘ভারত জোরো অন্দোলন’গী মখাদা অমত্তা ওইনা পুনশিনবা অমসুং ‘এক ভারত স্রেস্থা ভারত’কী ইথিল উৎনবা থবক তৌগদবনি হায়খি। উনবগী থৌরম অসিদা প্রোফেসর সলিম ইঞ্জিনিয়র, কনভেন্নর, কেন্দ্রিয়া ধর্মিক জন মোর্চা অমসুং ভাইস প্রসিদেন্ত, জমত-ই-ইস্লামি হিন্দ; মহা রিশি পীথাধীশ্বর গোস্বামী সুশিল মহারাজ, নেস্নেল কনভেন্নর, ভারতিয়া সার্ভ ধরম সনসদ, উত্তর প্রদেশ; স্বামী ওমকারান্দ সরাশ্বাতি, পীথাধীশ্বর, ওমকার ধাম, নই দিল্লী; সিংহ সহিব জিয়ানি রঞ্জিৎ সিংহ, চীফ গ্রান্থী, গুরুদ্বারা বঙ্গলা সাহিব, নই দিল্লী; দাঃ এম.দি. থোমাস, ফাউন্দর দাইরেক্তর, ইন্সতিত্যুৎ ওফ হার্মোনী অমসুং পিস স্তদীজ, নই দিল্লী; স্বামী ভীর সিংহ হিতকারি, প্রসিদেন্ত, ওল ইন্দিয়া রবিদাসিয়া ধরম সঙ্গথন; স্বামী সম্পৎ কুমার, গাল্তা পীথ, জায়পুর; আচার্য়া ভিবেক মুনি, প্রসিদেন্ত, ইন্তর্নেস্নেল মহাভির জেন মিসন, নই দিল্লী; দাঃ এ.কে.মর্চান্ত, নেস্নেল থ্রস্তি অমসুং সেক্রেতরী, লোতস তেম্পল অমসুং ইন্দিয়া বাহাই কম্ম্যুনিতী, নই দিল্লী; স্বামী শান্তমাঅন্দ, প্রসিদেন্ত, রামাকৃষ্ণ মিসন, নই দিল্লী; অমসুং সিস্তর বি.কে. আসা, ওম শান্তি রিত্রিত সেন্তর হরিয়ানা, হায়রিবশিং অসিনা শরুক য়াখি। লুচিংবশিংনা উনবগী থৌরম অসি শিনবগীদমক থাগৎপা ফোংদোকখি অমসুং লায়চৎ অসিবু লান্থেংনবদা মহাক্না লৌখিবা লুচিংবা অমগী ফিরেপ অসিদা থাগৎপা ফোংদোকখি। মখোয়না ধর্ম্ম অমসুং মীয়ামগী ওইবা ওর্গানাইজেসন কয়া অমনা কোবিদ-১৯না পীরিবা চৈথেং অসি মায়োক্ননবা লৌরিবা থৌদাংশিংগী মরমদা ৱারী শান্নখি। মখোয়না হৌজিক চৎথরিবা ভেক্সিনেসন দ্রাইব অসিদা পাউজেল শন্দোকপদা মতেং পাংনবা অমত্তা ওইবা খোলাও লাওখি অমসুং অহুমশুবা ৱেব অসি ঙাকথোক্নবা মখোয়গী ৱাখল্লোন অমসুং অপাম্বা ফোংদোকখি।
মন্ত্রী-মন্দলনা হেন্দিক্রাফস এন্দ হেন্দলুমস এক্সপোর্ত কোর্পোরেসন ওফ ইন্দিয়া লিমিতেদ মুত্থৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা তেক্সতাইল্স মন্ত্রালয়গী এদমিনিস্ত্রেতিব কন্ত্রোল মখাদা লৈরিবা ভারত সরকারগী অন্দরতেকিং ওইনা লৈরিবা কোর্পোরেসন, হেন্দিক্রাফস এন্দ হেন্দলুমস এক্সপোর্ত কোর্পোরেসন ওফ ইন্দিয়া লিমিতেদ (ঐচ.ঐচ.ই.সি.) মুত্থৎপদা অয়াবা পীখ্রে। কোর্পোরেসন অসিদা মথৌ তৌরিবা পর্মিনেন্ত ইমপ্লোইয়ী ৫৯ অমসুং মেনেজমেন্ত ত্রেনী ৬ লৈ। পব্লিক ইন্তর্প্রাইসেস বিভাগনা থমখিবা কাঙলোনশিংগী মতুং ইন্না পর্মিনেন্ত ইমপ্লোইয়ী অমসুং মেনেজমেন্ত ত্রেনী পুম্নমক্তা ভোল্যুন্তরী রিতাইয়র্মেন্ত স্কীম (ভি.আর.এস.)কী কান্নবা অদু ফংনবগী খুদোংচাবা অমা পীগনি। অয়াবা পীখিবা অসিনা মথৌ তৌদ্রবা অমদি শেন্থোক লৈত্রবা অনাবা সি.পি.এস.ই.গী তোলোপ/খুৎশুমলগী রিকরিং এক্সপেন্দিচর হন্থহন্দুনা সরকারগী এক্সচেকরদা কান্নবা ফংহল্লগনি। কোর্পোরেসন অসিনা শেনবা চহি ২০১৫-১৬দগী লেপ্তনা শেল মাংদুনা লাকখি অমসুং মসি চল্লাইনবগী চাদিংশিং তৌনবা শেন্থোক মরাং কাইনা তানবা ঙমদনা লাকখি। মসি অমুক হিংগৎহন্নবগী ওইথোকপা লৈরক্তবনা কম্পনী অসি মুত্থৎপদা তাখি।
লৈঙাক্না লৈবাক শিনবা থুংনা লায়রবা খুদিংমক্কী পক্কাগী য়ুম শাবিনবা মরুওইবা থৌরাং পায়খৎলি: পি.এম.

লৈবাক শিনবা থুংনা লায়রবা ইমুং খুদিংমক্কী পক্কাগী য়ুম শাবিনবা মরুওইবা থৌরাংশিং লৈঙাক অসিনা লৌখৎলি হায়না প্রধান মন্ত্রী শ্রী নরেন্দ্র মোদীনা ফোঙদোকখ্রে‍। হৌজিক ফাওবদা পি.এম. অৱাস য়োজনাগী মখাদা য়ুম করোর অহুম হেন্না শাখ্রে হায়বা ৱাফমসু মহাক্না পাউদমখি‍। য়ুম খুদিংমক তঙাই ফদনা চঙদ্রবা য়াদ্রবা মচাকশিং য়াওই অমদি নুপী মপাঙ্গল কনখৎহনবগী খুদম অমমম ওইরি‍। প্রধান মন্ত্রীনা ত্বীত তৌরকখিবদা; “লৈবাক্কী লায়রবা ইমুং খুদিংমক্কী পক্কাগী য়ুম শাবিনবা ঐখোয়না মরুওইবা থৌরাংশিং পায়খৎলি‍। মীয়ামনা থৱায় য়াওনা শৌগৎপিদুনা য়ুম করোর অহুম হেন্না শাবা ঙম্লে‍। তঙাই ফদনা চঙদ্রবা য়াদ্রবা মচাকশিং য়াওরবা য়ুমশিং অসিনা ঙসিদি নুপীশিংগী মপাঙ্গল কনখৎহনবগী খুদমসু ওইরি‍।
শেল মাংলবা সেন্ত্রেল পব্লিক সেক্তর ইন্তর্প্রাইজশিং অকক্নবা মতমগী মনুংদা থুপচিন্নবা অমসুং লেংবা অমসুং লেংবা য়াদবা লন-থুমশিং লোইশিন্নবা নৌনা শেমদোক্লবা চৎন-কাংলোনশিংদা মন্ত্রী মন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংদুনা ঙসি ফমখিবা কেন্দ্রগী মন্ত্রী মন্দলগী মীফম্না শেল মাংলবা সেন্ত্রেল পব্লিক সেক্তর ইন্তর্প্রাইজশিং অকক্নবা মতমগী মনুংদা থুপচিন্নবা অমসুং লেংবা অমসুং লেংবা য়াদবা লন-থুমশিং লোইশিন্নবা দিপার্তমেন্ত ওফ পব্লিক ইন্তর্প্রাইজেস (দি পি ই)গী নৌনা শেমদোক্লবা চৎন-কাংলোনশিংদা অয়াবা পীখ্রে । নৌনা শেমদোক্লবা চৎন-কাংলোনশিং অসিনা শেল মাংলবা সেন্ত্রেল পব্লিক সেক্তর ইন্তর্প্রাইজশিং থুপচিনবদা মতম চংবা হন্থহল্লগনি। চৎন-কাংলোনশিং অসিনা দি পি ইনা ২০১৬তা শেমখিবা কাংলোনশিং অদুগী মহুৎ শীল্লগনি। চৎন-কাংলোনশিং অসিনা অসিনা সি পি এস ইশিং মুৎথৎনবগী থৌরাংশিং অথুবা মতমদা পাংথোকপদা মতেং ওইরগনি, থৌরাং অসিগীদমক মন্ত্রলয়শিং/বিভাগশিং/সি পি এস ইশিংনা লৌগদবা থৌদাংশিং পল্লি। চৎন-কাংলোনশিং অসিনা অসিন সি পি এস ইশিং মুৎথৎনা মাংজৌননা মন্ত্রলয়শিং/বিভাগশিং/সি পি এস ইশিংনা পায়খৎকদবা থবকশিং পীরি। অকক্নবা মতমগী মনুংদা সি পি এস ইশিংগী লেংবা অমসুং লেংবা য়াদবা লন-থুমশিং লোইশিন্নবা কাংলোনশিং পীরি। থিংজিনখ্রবা সি পি এস ইশিংগী লম হাওশিং অমসুং আর্বান এফিয়র্স মন্ত্রলয়গী মরি লৈনবা নিয়মগী মখাদা য়ুম শাবদা শীজিন্ননবা চৎন-কাংলোনশিং অসিনা অহানবা ওইনা খন্নরি। সি পি এস ইশিংদা থবক তৌরিবশিং অসি থিংজিনবা মতমদা অৱাবা তাদনবা সরকারনা খন্নরি অমসুং মখোয়না থবক তৌরিঙৈদা লৈখিবা পে স্কেল অদুদা য়েংলগা শিন্মীশিংদা ভি আর এস পীনবা য়ানরবা থৌশিল অমা ২০০৭তা শেম্লে। শিরবা/শেল মাংলবা সি পি এস ইশিংদা চৎনগদবা কাংলোনশিংদি: i. মুথৎনবা মন্ত্রলয়/বিভাগনা সি সি ই এ/কেবিনেত্তগী অয়াবা লৌগদবনি ii. মন্ত্রলয়/বিভাগনা মুৎথৎনবা ৱারেপ লৌরকপা মতমদা মরি লৈনবা ওথোরিতীদগী অয়াবা লৌনবা থৌরাং তৌগদবনি। শিরবা/শেল মাংলবা সি পি এস ইশিংগী ফংলিবা লম অদু লম হাওশিং অমসুং আর্বান এফিয়র্স মন্ত্রলয়গী মখাদা সরকারগী, মীয়ামদা অহোংবা মমলদা য়ুম ফংহন্নবা পায়খৎলিবা মরুওইবা থৌরমগী শরুক অমা ওইনা য়ুম শাবদা শীজিন্নগদবনি।
মীখল মাইপাকপদা প্রধান মন্ত্রীনা কনাদাগী প্রধান মন্ত্রী জস্তিন ত্রুদিওদা নুংঙাইবা ফোংদোকখ্রে

কনাদাগী মীখলদা মাইপাকপগীদমক ঙসি প্রধান মন্ত্রী নরেন্দ্র মোদীনা জস্তিন ত্রুদিওদা নুংঙাইবা ফোংদোকখ্রে। মহাক্না হায়খি “জস্তিন ত্রুদিওদা নুংঙাইবা ফোংদোকচরি! ভারত অমসুং কনাদা অসি গনতন্ত্রদা অকনবা থাজবা থম্বগী মরি লৈনরি। নাকল অনিগী মরি মখা তানা ফগৎহন্নবা পুন্না থবক তৌমিন্নবা থাজবা থম্লি”।
প্রধান মন্ত্রী অমসুং য়ু.এস.এ.গী রাস্ত্রপতিগী মরক্তা তেলিফোন্দা ৱারী শানখ্রে

ঙসি প্রধান মন্ত্রী শ্রী নরেন্দ্র মোদীনা য়ুনাইতেদ স্তেৎ ওফ অমেরিকাগী রাস্ত্রপতি দোনাল্দ ত্রম্পকা তেলিফোন্দা ৱারী শানখ্রে। রাস্ত্রপতি দোনাল্দ ত্রম্পনা জি-৭কী য়ু.এস.না রাস্ত্রপতি ওইবগী মতাংদা ফোংদোকখি অমসুং ভারত য়াওনা মরুওইবা লৈবাকশিং য়াওহন্নবা হৌজিক লৈরিবা মেম্বরশিং অসিগী মথক্তা অতোপ্পশিং হাপচিন্নবগী মহাক্কী অপাম্বা ফোংদোকখি। মসিগী মতাংদা, য়ু.এস.এ.দা মথংদা পাংথোক্কদৌরিবা জি-৭ মীফমদা প্রধান মন্ত্রী নরেন্দ্র মোদী শরুক য়ানবা মহাক্না চেবাউ পীরকখি। কোবিদ মতুংগী মালেম অসিদা ওইরক্কদৌরিবা অশেংবা ফিবমশিং অদু খঙদুনা ফোরম অসি পাকথোক-চাউথোক্নবা হোৎনরকলিবা মহাক্কী অফবা অমসুং তুংগী উবা ঙম্বা অদুগীদমক প্রধান মন্ত্রী মোদীনা রাস্ত্রপতি থাগৎখি। প্রধান মন্ত্রীনা হায়খি পাংথোক্কদৌরিবা মীফম অদু মাইপাক্নবা য়ু.এস. অমসুং অতৈ লৈবাকশিংগা থবক তৌমিন্নবদা ভারতনা হরাওগনি। হৌজিক য়ু.এস.তা মীয়ামগী ইরাং লৈরিবা অসিদা প্রধান মন্ত্রী নরেন্দ্র মোদীনা নুংনাংবা ফোংদোকখি অমসুং ফিবম অদু অথুবদা ৱারোইশিন পুরক্নবা মহাক্কী য়াইফ-পাউজেলশিং পীখি। লৈবাক অনিগী কোবিদ-১৯গী ফিবমশিং, ভারত-চাইনা ঙমখৈগী ফিবম অমসুং ৱার্ল্দ হেল্থ ওর্গনাইজেসন অমুক হন্না শেমদোকপগী দরকার ওইবগী মতাংদা লুচিংবা অনিনা ৱা তান্নখি। চহি অসিগী ফেবুৱারীদা মহাক্না ভারত্তা লাক্লম্বা খোঙচৎ অদু রাস্ত্রপতি দোনাল্দ ত্রম্পনা নীংশিংখি। প্রধান মন্ত্রী মোদীনা হায়খি খোঙচৎ অদু নীংশিংদুনা লৈহৌরগনি অমসুং হিরম কয়াদা পুৱারী ওইখি অমসুং নাকল অনিগী মরীদা অনৌবা শক্তম অমা হাপচিনখি। ৱারী শানবা অদুদা ইন্দো-য়ু.এস.কী অখন্নবা মরী অমসুং লুচিংবা অনিগী মরক্তা মরূপ-মপাং ওইবা অমসুং থাজনবা অদু মমি তাখি।
২০১৯গী ফেব্রুৱারি ২দা প্রধান মন্ত্রী ৱেস্ত বেঙ্গোলগী দুর্গাপুরদা চৎকনি

২০১৯গী ফেব্রুৱারি ২দা প্রধান মন্ত্রী শ্রী নরেন্দ্র মোদী ৱেস্ত বেঙ্গোলগী দুর্গাপুরদা চৎকনি। খোচৎ অদুগী মনুংদা মহাক্না অন্দল-সেন্থিয়া-পাকুর-মালদা অমসুং খানা-সেন্থিয়া সেক্সনশিংগী কিলোমীতর ২৯৪ শাংবা রেলৱে ইলেক্ত্রিফিকেসন জাতিদা খুৎশিন্নগনি। সেক্সন অসি ইলেক্ত্রিফিকেসন তৌবনা নোংপোক অমসুং অৱাং নোংপোক ভারত্তা অপনবা য়াওদনা কোয়লা, চপখায়রবা নুং অমসুং পোৎলুম কয়া অরাইবা মওংদা পুথোক পুশিন তৌবা ঙমহল্লগনি। মহাক্না কিলোমীতর কুন শাংবা হিজলি-নরায়ানগর অহুমশুবা লাইনসু জাতিদা খুৎশিন্নগনি।
প্রধানমন্ত্রীনা হান্নগী প্রধানমন্ত্রী শ্রী চৌধরী চরণ সিংহগী মপোক নুমিত্তা মফমদা শ্রদ্ধাঞ্জলি কৎখ্রে

প্রধানমন্ত্রী শ্রী নরেন্দ্র মোদীনা হান্নগী প্রধানমন্ত্রী শ্রী চৌধরী চরণ সিংহগী মপোক নুমিত্তা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “মহাক্কী মপোক নুমিৎ অসিদা চৌধরী চরণ সিংহজীবু নীংশিংজরি। চৌধরী সাহেব খম থেংনা কৎথোকপগা লোইননা জাতি অসিগী সেবা তৌবীরম্মি। মহাক্না ঐখোয়গী খুঙ্গংশিংগী চাওখৎ-থৌরাংগীদমক কন্না হোৎনবীরম্মি অমসুং মতম পুম্নমক্তা ঐখোয়গী লৌমীশিংগীদমক্তা মীচং চংবীখি।”
প্রধান মন্ত্রীগী ভুতান খোংচৎ মনুংদা একচেঞ্জ তৌনখিবা এম.ও.য়ু/এগ্রীমেন্তকী পরিং

সি. নং. এম.ও.য়ু/ এগ্রীমেন্তকী মমিং ভারতকী মায়কৈদগী খুৎয়েক পীখিবা ভুতানগী মায়কৈদগী খুৎয়েক পীখিবা ১ ভারত সরকারগী ইন্দিয়ন স্পেস রিসর্স ওর্গনাইজেসন (ইসরো) অমসুং ভুতানগী রোয়েল সরকারগী দিপার্তমেন্ত ওফ ইনফোর্মেসন তেক্নোলোজী অমসুং তেলেকোম (দি.আই.তি.তি)গী মরক্তা সাউথ এসিয়া সেতলাইত য়ুতিলাইজ তৌনবগীদমক সাতকোম নেৎৱার্ক লিংখৎপদা য়ানা ৱারোল দাইরেক্তর, সাতকোম-পি.ও., ইসরো হেদ ক্বাতর, স্পেস বিভাগ দাইরেক্তর, দি.আই.তি.তি, ইনফোর্মেসন অমসুং কম্যুনিকেসন মন্ত্রালয় ২ এয়র এক্সিদেন্ত ইনভেস্তিগেসন য়ুনিৎ (এ.এ.আই.য়ু.),ইনফোর্মেসন অমসুং কম্যুনিকেসন মন্ত্রালয়, ভুতানগী রোয়েল সরকার অমসুং এয়রক্রাফ এক্সিদেন্ত ইনবেস্তিগেসন ব্যুরো, সিভিল এভিয়েসন মন্ত্রালয়, ভারত সরকারগী মরক্তা এয়রক্রাফ এক্সিদেন্ত অমসুং ইন্সিদেন্ত ইনভেস্তিগেসনগা মরী লৈননা তেংবাং পীননবা য়ানা ৱারোল শ্রী ঔরোবিন্দো হন্দা, দাইরেক্তর-জেনরেল, এয়াক্রাফ এক্সিদেন্ত এন্দ ইনভেস্তিগেসন ব্যুরো (এ.এ.আই.বি.), সিভিল এভিয়েসন মন্ত্রালয় শ্রী পেম্বা ৱাংচুক, এক্তিং সেক্রেতরী, ইনফোর্মেসন অমসুং কম্যুনিকেসন মন্ত্রালয় ৩ নেস্নেল নোলোজ নেৎৱার্ক ওফ ইন্দিয়া (এন.কে.এন.), নেস্নেল ইনফোর্মেসন সেন্তর, ইলেক্ত্রোনিক্স অমসুং ইনফোর্মেসন তেক্নোলোজী মন্ত্রালয় অমসুং ইনফোর্মেসন তেক্নোলোজী অমসুং তেলেকোম বিভাগ (দ্রুক রিসর্স অমসুং এজুকেসন নেৎৱার্ক)কী মরক্তা য়ানা চেরোল মান্নহনবদা য়ানা ৱারোল আর.এস. মনি, প্রোজেক্ত দাইরেক্তর, নেস্নেল নোলেজ নেৎৱার্ক শ্রী জিগমে তেঞ্জিন, দাইরেক্তর, দি.আই.তি.তি, ইনফোর্মেসন অমসুং কম্যুনিকেসন মন্ত্রালয় ৪ পি.তি.সি. ইন্দিয়া লিমিতেদ অমসুং দ্রুক গ্রীন পাৱর কোর্পোরেসন লিমিতেদকী মরক্তা মাংদেছু পাৱর লৈবা অমসুং য়োনবগীদমক পাৱর পর্চেজকী য়ানা চেরোল দীপক অমিতাব, চেয়রমেন অমসুং মেনেজিং দাইরেক্তর, পি.তি.সি. ইন্দিয়া লিমিতেদ দাশো চেহৱাং রিনজিন, মেনেজিং দাইরেক্তর, দ্রুক গ্রীন পাৱর কোর্পোরেসন লিমিতেদ ৫ ভুতান নেস্নেল লিগেল ইন্সতিত্যুৎ অমসুং নেস্নেল জুদিসিয়েল একাদমী, ভোপালগী মরক্তা জুদিসিয়েল এজুকেসন অমসুং ম্যুচেল একচেঞ্জদা য়ানা য়ারোল শ্রীমতী রুচিরা কাম্বোজ, ভুতান্দা ভারতকী রাস্ত্রদুত শ্রী জজ লোবজাং রিঞ্জিন য়ার্গে, দাইরেক্তর-জেনরেল, ভুতান নেস্নেল লিগেল ইন্সতিত্যুৎ ৬ জিগমে সিংয়ে ৱাংচুক স্কুল ওফ লো, থিমফু, ভুতান, অমসুং নেস্নেল লো স্কুল ওফ ইন্দিয়া য়ুনিবর্সিতী, বেঙ্গলোর, ইন্দিয়াগী মরক্তা পার্তী অনিগী মরক্তা মরী হেঙ্গৎহনবা অমদি লিগেল এজুকেসন অমসুং রিসর্সকী লমশিংদা একাদমিক অমসুং কলচরেল ইন্তরচেঞ্জ দিবেলপ তৌনবা য়ানা ৱারোল প্রোফেসর (দা.) এম.কে. রমেশ, ভাইস চাঞ্ছেলর (এফ.এ.সি.) শ্রী সঙ্গে দোর্জী, দীন, জিগমে সিংয়ে ৱাংচুক স্কুল ওফ লো ৭ রোয়েল য়ুনিবর্সিতী ওফ ভুতান অমসুং ইন্দিয়ন ইন্সতিত্যুৎ ওফ তেক্নোলোজী, কানপুরগী মরক্তা য়ানা ৱারোল প্রোফেসর অভয় করন্দিকর, ইন্সতিত্যুৎ ওফ তেক্নোলোজী, কানপুর শ্রী নিদুপ দোর্জী, রোয়েল য়ুনিবর্সিতী ওফ ভুতান ৮ রোয়েল য়ুনিবর্সিতী ওফ ভুতান অমসুং ইন্দিয়ন ইন্সতিত্যুৎ ওফ তেক্নোলোজী, বোম্বেগী মরক্তা য়ানা ৱারোল প্রোফেসর সুভাসিস চৌধরী, দাইরেক্তর, ইন্দিয়ন ইন্সতিত্যুৎ ওফ তেক্নোলোজী, বোম্বে শ্রী নিদুপ দোর্জী, রোয়েল য়ুনিবর্সিতী ওফ ভুতান ৯ রোয়েল য়ুনিবর্সিতী ওফ ভুতান অমসুং নেস্নেল ইন্সতিত্যুৎ ওফ তেক্নোলোজী, সিলচরগী মরক্তা য়ানা ৱারোল সিবাজি বান্দ্যোপধাই, দাইরেক্তর, নেস্নেল ইন্সতিত্যুৎ ওফ তেক্নোলোজী, সিলচর শ্রী নিদুপ দোর্জী, রোয়েল য়ুনিবর্সিতী ওফ ভুতান ১০ রোয়েল য়ুনিবর্সিতী ওফ ভুতান অমসুং ইন্দিয়ন ইন্সতিত্যুৎ ওফ তেক্নোলোজী, দিল্লীগী মরক্তা য়ানা ৱারোল প্রোফেসর ভি. রামগোপাল রাও, ইন্দিয়ন ইন্সতিত্যুৎ ওফ তেক্নোলোজী, দিল্লী শ্রী নিদুপ দোর্জী, রোয়েল য়ুনিবর্সিতী ওফ ভুতান
পি.এম. কেয়র্স ফন্দ ত্রস্তনা কোবিদ-১৯গী মায়োক্তা থেংননবগীদমক লুপা কোতি ৩১০০ কাইথোকখ্রে

পি.এম. কেয়র্স (প্রাইম মিনিস্তর্স সিতিজন এসিস্তেন্স এন্দ রিলিফ ইন ইমর্জেন্সী সিচুয়েসন্স) ফন্দ ত্রস্তনা ঙসি কোবিদ-১৯গী মায়োক্তা থেংননবগীদমক লুপা কোতি ৩১০০ কাইথোক্নবা ৱারেপ লৌরে। লুপা কোতি ৩১০০ অসিগী মনুংদা চাউরাক্না লুপা কোতি ২০০০দি ভেন্তিলেতর লৈবদা শিজিন্নগনি, লুপা কোতি ১০০০না মাইগ্রেন্ত ৱার্করশিংগী য়াইফনবা শিজিন্নগনি অমদি লুপা কোতি ১০০না সপোর্ত ভেক্সিন দিবেলপমেন্তদা পীরগনি। ২০২০গী মার্চ ২৭তা শেমখিবা ত্রস্ত অসি প্রধান মন্ত্রী (এক্স-ওফিসিও)না লুচিংলি অমদি ত্রস্ত অসিগী অতোপ্পা এক্স-ওফিসিও মেম্বরশিংদি দিফেন্স মিনিস্তর, হোম মিনিস্তর অমসুং ফাইনান্স মিনিস্তরনি। পেকেজ অসি লাউথোক্লদুনা প্রধান মন্ত্রীনা পি.এম. কেয়র্সতা থৌদাং য়ারিবা দোনর পুম্নমকপু থাগৎপা ফোংদোকখি মদুনা কোবিদ-১৯গী মায়োক্তা ভারতকী লান্দা মতেং ওইরগনি। অ) ভেন্তিলেতর ৫০,০০০ লৈবাক পুম্বদা কোবিদ-১৯ কেসশিং লাকশিন্নবা ইনফ্রাস্ত্রকচর ফগৎহন্নবা চাউরাক্না লুপা কোতি ২০০০গী মমলদা পি.এম. কেয়র্স ফন্দদগী মেদ ইন ইন্দিয়া ভেন্তিলেতর ৫০০০০ লৈশিল্লগনি। মসিগী ভেন্তিলেতরশিং অসি য়াম্না অরুবা কোবিদ-১৯ কেসশিং নিংথিজনা লাইয়েংবগীদমক রাজ্য/য়ুনিয়ন তেরিতোরী পুম্নমক্তা লৈরিবা সরকারনা চলাইবা কোবিদ হোস্পিতালশিংদা ফংহনগনি। আ) মাইগ্রেন্তশিংগীদমক রিলিফকী খোঙথাং মাইগ্রেন্তশিং অমসুং লাইরবশিংগী য়াইফনবগীদমক হৌজিক লৌখৎলিবা খোঙথাংশিং অসি হেঙ্গৎহন্নবগীদম পি.এম. কেয়র্স ফন্দদগী লুপা কোতি ১০০০গী ওইবা চাউরাকপা শেনফম অমা রাজ্যশিং/য়ুনিয়ন তেরিতোরীশিংদা পীরগনি। শেনফম অসি রাজ্য সরকারশিং/য়ুনিয়ন তেরিতোরীশিংদা মাইগ্রেন্তশিংগী একোমোদেসন ফেসিলিতী ফংহন্নবা, চান-থক্নবা শিল-লাংবা, মেদিকেল ত্রিৎমেন্ত ফংহনবা অমসুং ত্রান্সপোর্তেসনগী শিল-লাংবদা মখোয়না হোৎনরিবশিং অদু হেঙ্গৎহন্নবগীদমক দিস্ত্রিক্ত কলেক্তরশিং/ম্যুনিসিপাল কমিস্নারশিংগী দিস্পোজেলদা থম্নবা ফংহনগনি। ফন্দশিং অসি (ক) রাজ্য/য়ুনিয়ন তেরিতোরীগী পোপুলেসন ২০১১গী সেন্সসকী মতুং ইন্না – চাদা ৫০ ৱেতেজ (খ) হৌজিক ফাওবদা কোবিদ-১৯ পোজিতিব ওইবা মশিং- চাদা ৪০ ৱেতেজ (গ) রাজ্য পুম্নমক্কীদমক বেসিক মিনিমম সম ফংহন্নবা রাজ্যশিং/য়ুনিয়ন তেরিতোরী পুম্নমক্তা মানবা শেয়ার (চাদা ১০ ৱেতেজ)দা রাজ্যশিং/য়ুনিয়ন তেরিতোরীশিংদা রিলিজ তৌগনি। ফন্দ অসি রাজ্যশিং/য়ুনিয়ন তেরিতোরীশিংগা মরী লৈনবা স্তেত দিজাস্তর রিলিফ কমিসনগী থোংদা দিস্ত্রিক্ত কলেক্তর/দিস্ত্রিক্ত মেজিস্ত্রেদ/ ম্যুনিসিপাল কমিস্নারদা রিলিজ তৌগনি। ই) ভেক্সিন দিবেলপমেন্ত কোবিদ-১৯গী মায়োক্তা ভেক্সিন অমা পুথোকপা অসি খ্বাইদগী দরকার ওইবা অমনি অমদি ইন্দিয়ন একাদেমিয়া, স্তার্ত-অপশিং অমসুং ইন্দস্ত্রীশিংনা ভেক্সিন দিজাইন তৌনবা অমসুং দিবেলপ তৌনবা পুন্না থবক তৌরি। কোবিদ-১৯ ভেক্সিন দিজাইনরশিং অমসুং দিবেলপরশিংবু তেংবাংনবা, ভেক্সিন দিবেলপমেন্ত কেতালাইজ তৌনবা তেংবাং অমা ওইনা পি.এম. কেয়র্স ফন্দদগী লুপা কোতি ১০০গী শেনফম অমা পীরগনি, মদু প্রিন্সিপাল সাইন্তিফিক এদবাইজরগী মিৎয়েং মখাদা য়ুতিলাইজ তৌগনি।
পি.এম.না জুন ১৪দা মহারাস্ত্রদা চৎকদৌরি

প্রধান মন্ত্রী শ্রী নরেন্দ্র মোদীনা জুন ১৪দা মহারাস্ত্রদা চৎকদৌরি। নুংথিল পুং ১:৪৫রোম তারকপদা প্রধান মন্ত্রীনা পুনেগী দেহুদা জগতগুরু শ্রীসন্ত তুকারাম মহারাজ মন্দির শঙ্গাগনি। নুমিদাংৱাইরম পুং ৪:১৪রোম তারকপদা প্রধান মন্ত্রীনা মুম্বাইগী রাজ ভবনদা জল ভুশ ভবন অমসুং রিভোল্যুস্নরীশিংগী গেলরী শঙ্গাগনি। মসিগী মতুং নুমিদাং পুং ৬ তারকপদা প্রধান মন্ত্রীনা মুম্বাইগী বান্দ্রা কুর্লা কম্প্লেক্সতা মুম্বাই সমাচারগী স্বিশতাবদী মহোৎসবতা শরুক য়াগনি। পুনেদা পি.এম. প্রধান মন্ত্রীনা পুনেগী দেহুদা জগতগুরু শ্রীসন্ত তুকারাম মহারাজ মন্দির শঙ্গাগনি। সন্ত তুকারাম অসি ৱারকরী সন্ত অমসুং কবি অমনি, মহাক অসি কীর্তন হায়না খঙনবা লাইনীং-লাইশোনগী ঈশৈশিংগী খুত্থাংদা অভঙ্গ ভক্তি শৈরেং অমসুং কম্ম্যুনিতী-ওরিয়েন্তেদ ওইনা থৌনিবগীদমক মশক খঙনৈ। মহাক্না দেহুদা লৈরমখি। মহাক্না লৈখিদ্রবা মতুংদা শিলা মন্দির অমা শাখি, অদুবু মসি মশক মওংদা মন্দির অমা ওইনদি শাখিদে। মসি পীক ৩৬ য়াওহন্দুনা নুংনা অমুক হন্না শাখি অমসুং সন্ত তুকারামগী মীতম অমসু য়াওহনখি। মুম্বাইদা পি.এম. প্রধান মন্ত্রীনা মুম্বাইগী রাজ ভবনদা জল ভুশ ভবন অমসুং রিভোল্যুস্নরীশিংগী গেলরী শঙ্গাগনি। জল ভুশন অসি ইং কুমজা ১৮৮৫দগী হৌনা মহারাস্ত্রগী রাজ্যপালগী ওফিসিএল রেসিদেন্স ওইদুনা লাকখি। মাগী মতম লোইরদুনা মসি থুগাইখি অমসুং মসিগী মফম অসিদা অনৌবা বিল্দিং অমা শাহনখি। ইং কুমজা ২০১৯গী ওগস্ততা ভারতকী ইকাই খুম্নরবা রাস্ত্রপতিনা অনৌবা বিল্দিংগী উরেপ-উয়ুং তমখি। নৌনা শারিবা বিল্দিং অসিদা অরিবা বিল্দিংগী অখন্নবা মশক-মওং পুম্নমক ঙাক্তুনা থমখি। ইং কুমজা ২০১৬দা মহারাস্ত্রগী রাজ্যপাল, শ্রী বিদ্যাসগর রাওনা রাজ ভবন অসিদা বঙ্কর অমা থেংনখি। মসি ঙল্লিঙৈ মতমদা ব্রিতিশশিংনা খুৎলাইশিং থম্নবা অরোনবা কা ওইনা শীজিন্নরমখি। বঙ্কর অসি ইং কুমজা ২০১৯দা নৌনা শেমজিনখি। গেলরী অসি মহারাস্ত্রগী নীংতম লান্মী অমদি রিভোল্যুস্নরীশিংনা শরুক তম্বীরমখিবা অদু ইকাই খুম্নবা উৎপা ওইনা বঙ্কর মনুংদা অখন্নবা মখলগী ম্যুজিয়ম অমা ওইনা শাখি। মসিনা বাসুদেব বলৱন্ত ফদকে, চাপেকর মচিল-মনাওশিং, সাবরকর মচিল-মনাওশিং, মেদম ভীকাজী কামা, ভি.বি. গোগেত, ইং কুমজা ১৯৪৬কী নেবেল ম্যুতিনী অমদি অতোপ্পা কয়ানা শরুক তমখিবশিং অদুবু ইকাই খুম্নবা উৎলি। প্রধান মন্ত্রীনা মুম্বাইগী বান্দ্রা কুর্লা কম্প্লেক্সতা মুম্বাই সমাচারগী স্বিশতাবদী মহোৎসবতা শরুক য়াগনি। চয়োলগী ওইনা মুম্বাই সমাচার ফোঙবা অসি ফর্দুনজী মরজবানজীনা ইং কুমজা ১৮২২গী জুলাই ১দগী হৌখি। মসি ইং কুমজা ১৮৩২দগী নুমিৎ খুদিংগী ফোঙবা হৌখি। পাউচে অসি চহি ২০০ চুপ্না লেপ্পা লৈতনা ফোঙদুনা লাকখি। অখন্নবা মাইপাকপা অসি পালন তৌবা ওইনা থৌরম অসিদা পোস্তেল স্তাম্প অমসু রিলিজ তৌগনি।
লৈপাকপোকপা নুমীৎতা প্রধানমন্ত্রী হিমাচল প্রদেস চৎকনি

লৈপাকপোকপা নুমীৎতা প্রধানমন্ত্রী শ্রী নরেন্দ্র মোদীনা হিমাচল প্রদেসকী বিলাসপুরদা চৎলগনি । বিলাসপুরদা প্রধানমন্ত্রীনা ওল ইন্দিয়া ইন্সতিট্যুত ওফ মেদিকেল সাইন্স (এআইআইএমএস)কীদমক উরেপ উয়ুং তমগনি । মসিগী ফমুং ৭৫০ লৈগদবা হোস্পিতাল অসি চাওরাক্না কোতি ১৩৫০গী শেনফমগা লোইননা শাগনি । হেল্থকেয়ারগী মথক্তা মসিনা মসিনা নর্সিংদা নত্তনা অন্দর গ্রেজুয়েত অমসুং পোস্ত গ্রেজুয়েল থাক্কীমেদিকেল ইদুকেসনশিংশু ফংহনগনি । উনাদা প্রধানমন্ত্রীনা ইন্দিয়ান ইন্সতিট্যুত ওফ ইনফোর্মেশন তেক্নোলোজী (আইআইআইতি)গীদমক উরেপ উয়ুং তমগনি । নরেন্দ্রা মোদীনা কনদ্রোরি, কঙ্গরাদা স্তিল ওথোরিতী ওফ ইন্দিয়া লিমিতেদ(এসএআইএল)গী স্তিল প্রোসেসিং য়ুনিত অমশু শঙ্গাগনি । তুংদা মহাক্না মীয়ামগী মীফমদা ৱা ঙাংগনি ।
মন্ত্রীমন্দলনা নেস্নেল কম্পেনী লো এপ্পিলেত ত্রিব্যুনেলদা জুদিসিয়েল মেম্বর অহুম অমসুং তেক্নিকেল মেম্বর অহুমগী অহেনবা ফমশিং শেমগৎপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা নেস্নেল কম্পেনী লো এপ্পিলেত ত্রিব্যুনেল (এন.সি.এল.এ.তি.)দা জুদিসিয়েল মেম্বর অহুম অমসুং তেক্নিকেল মেম্বর অহুমগী অহেনবা ফমশিং শেমগৎপদা অয়াবা পীখ্রে। ফমশিং অসি লেভেল ১৭ (লুপা ২,২৫,০০০/- ফিক্স) অমদি পীবা য়াবা এলাৱেন্সশিংদা শেমগনি। মসিনা চহীগী ওইনা লুপা ২,২৭,৮২,০৯৬ (লুপা কোতি অনি লাখ কুনতরেৎ লিশিং মরিফুনিথোই মরিফুতরা তরুক) অহেনবা শেনফম চাদিং তৌরগনি। মসিনা এন.সি.এল.এ.তি.বু ফাইনান্স এক্ত, ২০১৭, কম্পেনিজ এক্ত, আই.বি.সি., ২০১৬কী মখাদা পীরিবা চাউরবা য়াথং অদু শোয়দনা পাংথোক্লগনি।
ৱার্লদ সংস্কৃীত দেদা প্রধান মন্ত্রীনা লৈবাক মীয়ামদা হরাও তয়াম্বা ফোংদোকখ্রে

প্রধান মন্ত্রী শ্রী নরেন্দ্র মোদীনা ৱার্লদ সংস্কৃীত দেগী থৌরমদা মীয়মদা য়াইফ পাউজেল পীখ্রে অমসুং সংস্কৃীতকী মীয়ামদা হরাও তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়খি; “এসা ভাসা প্রাচিনা চেদপি আধুনিকী, য়স্যাং গহনং তত্বজানম অস্তি তরুনং কায়ম অপি অস্তি, য়া সরলতয়া অভ্যাসয়োগ্যা পরং শ্রেস্থদর্সনয়ুক্তা চ, তাং সংস্কৃতভাসম অধিকাধিকং জনা: পথেয়ু:। সর্বভ্য: সংস্কৃতদিবসস্য সুভাসয়া:।“
পি.এম.না শ্রী অতল বিহারী বাজপায়ীবু মহাক্কী পুন্য তিথিদা শ্রদ্ধাঞ্জলী কৎখ্রে

প্রধান মন্ত্রী, শ্রী নরেন্দ্র মোদীনা হান্না প্রধান মন্ত্রী ওইবিরম্বা শ্রী অতল বিহারী বাজপায়ীবু মহাক্কী পুন্য তিথিদা শ্রদ্ধাঞ্জলী কৎখ্রে। ত্বীত অমদা, প্রধান মন্ত্রী হায়খি; “ঐখোয়না মহাক্কী চিং-লেম্বা মতৌ নিংশিংলি, ঐখোয়না মহাক্কী নুংশিরবা মওং-মতৌ নিংশিংলি, ঐখোয়না মহাক্কী হৈ-শিংবা অমসুং ফাগী হৈবা নিংশিংলি, মহাক্না লৈবাক্কী চাউখৎ-থৌরাংগীদমক লৌবিরম্বা থৌদাংশিংগীদমক ঐখোয়না নিংশিংলি। অতল জী ঐখোয়গী নাগরীকশিংগী থম্মোয় অমসুং ৱাখলদা লৈরি। ঙসি, মহাক্কী পুন্য তিথিদা সদাইব অতলদা চত্তুনা ইকায় খুম্নবা উৎখি।
প্রধান মন্ত্রীনা বজ্রং পুনিয়াবু থংন-থংননা অহুম্লকশুবা কম্মনৱেল্থ গেম্সকী মেদল লৌরকখিবগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা বজ্রং পুনিয়াবু থংন-থংননা অহুম্লকশুবা কম্মনৱেল্থ গেম্সকী মেদল লৌরকখিবগীদমক থাগৎপা ফোংদোকখ্রে। বজ্রং পুনিয়ানা সি.দব্ল্যু.জি. ২০২২দা কে.জি. ৬৫ কাংলুপকী রেস্তলিংদা সনাগী তক্মান ফংখি। প্রধান মন্ত্রীনা অসুম্না ত্বীৎ তৌখি; "হৈথোই শিংথোইরবা বজ্রং পুনিয়া হনবা লৈতবা অমসুং মীথোই মীহেনবা হায়বদুমক্নি। মহাক্না বর্মিংঙম সি.দব্ল্যু.জি.দা সনাগী তক্মান লৌখ্রে। সি.দব্ল্যু.জি.দা মেদল অহুম্লক থংন-থংননা লৌরকখিবা অসিগুম্বা তানফম অমা য়ৌরকপসিগীদমক মহাক্কী মফমদা থাগৎপা ফোংদোকচরি। মহাক্কী থৌনা অমসুং থাজবনা ইথিল কয়া পীরি। মতম চুপ্পদা ঐহাক্না য়াইফবতা ওইরসনু হায়না ফোংদোকচরি।"
চীংগী স্তেতশিং শেমগৎপদা মীয়াম্না থম্লকপা ৱাফম পি.এম.না পাউদমলক্লি

প্রধান মন্ত্রী, শ্রী নরেন্দ্র মোদীনা প্রধান মন্ত্রীগী ফিরেপ উত্তুনা ভারতকী চীংগী স্তেতশিং শেমগৎপদা মীয়াম্না থম্লকপা ৱাফমশিং পাউদম্লকখ্রে‍। প্রধান মন্ত্রীনা চীংগী স্তেতশিং চাওখৎপগী লংলবা লমজিং মৈরা অমা ওইবগী মতিং লৈ হায়বা ৱাফম থমখি‍। মীওই অমগী ত্বীত কোৎ তৌরদুনা, প্রধান মন্ত্রীনা ত্বীত তৌরকখি; “ঐনা মতম পুম্নমক্তা থাজৈ – চীংগী খোঞ্জেল অমসুং চীংগী ঈশিং চীংদা কান্নহনফম থোকই‍। ঐখোয়গী চীংগী স্তেতশিং চাওখৎপগী লংলবা লমজিং মৈরা অমা ওইবগী মতিং লৈ‍।”
সরকার শেম্বগীদমক প্রধান মন্ত্রীনা বেঞ্জামিন নেতানয়াহু থাগৎখ্রে

ইজরেলগী প্রধান মন্ত্রী ওইনা ৱাশক লৌখিবা অমসুং সরকার শেমখিবদা প্রধান মন্ত্রী শ্রী নরেন্দ্র মোদীনা বেঞ্জামিন নেতানয়াহু থাগৎখ্রে। প্রধান মন্ত্রীনা ত্বিৎ তৌখি; “সরকার শেম্বগীদমক @netanyahu থম্মোয় শেংনা থাগৎচরি। ঐখোয়গী মরুপ-মপাং ওইবা অচেৎপা মরী হেন্না চেৎশিনহন্নবা পুন্না থবক তৌমিন্ননবা থাজবা থম্লি”।
মন্ত্রীমন্দলনা ব্রিক্স ইন্তর্বেঙ্ক কোওপরেসন মেকানিজমগী মখাদা এগজিম বেঙ্কনা দিজিতেল ইকোনোমীগী চাউখৎ-থৌরাংগী মতাংদা দিস্ত্রিব্যুতেদ লেজর অমসুং ব্লোক চেন তেক্নোলোজীদা কোলাব্রেতিব রিসর্সকীদমক তৌনবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীগী লুচীং মখাদা কেন্দ্রগী মন্ত্রীমন্দলনা ব্রিক্স ইন্তর্বেঙ্ক কোওপরেসন মেকানিজমগী মখাদা ভারতকী ইম্পোর্ত–এক্সপোর্ত বেঙ্ক (এগজিম বেঙ্ক)না দিজিতেল ইকোনোমীগী চাউখৎ–থৌরাংগী মতাংদা দিস্ত্রিব্যুতেদ লেজর এন্দ ব্লোক চেন তেক্নোলোজীদা কোলাব্রেতিব রিসর্সকীদমক মমাংদা য়ানখিবা এম.ও.য়ু.দা অয়াবা পীখ্রে। মসিগী শারুক য়ামিন্নরিবা বেঙ্কশিংগী মনুংদা মিং ওইনা পল্লবদা বেঙ্কো নেসিওনেল দে দেসেনভোল্বমেন্তোইকোনোমিকো ই সোসিয়েল (বি.এন.দি.ই.এস., ব্রাজিল), চাইনা দিবেলপমেন্ত বেঙ্ক (সি.দি.বি.), স্তেত কোর্পোরেসন ফোর দিবেলপমেন্ত এন্দ ফোরেন ইকোনোমিক এফিয়র্স (ভনেসেকোনোমবেঙ্ক, রুসিয়া) অমসুং দিবেলপমেন্ত বেঙ্ক ওফ সাউদর্ন অফ্রিকা (দি.বি.এস.এ.) য়াওরি। মরু ওইবা শাফুঃ দিস্ত্রিব্যুতেদ লেজর অমসুং ব্লোক চেন তেক্নোলোজীদা ব্রিক্স লৈবাকশিংগী ফাইনান্সিয়েল সেক্তরদা লৈরিবা শিংনবা কয়াগী ৱারোইশিন ফংবগী ওইথোকপা লৈ। এম.ও.য়ু. অসিগী পান্দম মরি লৈনরিবা ব্যুজিনেল ওপরেসনশিংগী লমদা অপুনবা রিসর্সকী থৌরাং অমগী মখাদা দিস্ত্রিব্যুতেদ লেজর অমসুং ব্লোক চেন তেক্নোলোজীগী ৱাখল তামিন্নবনি। য়ুম্ফমঃ ব্রিক্স লুচীংবশিংনা দিজিতেল ইকোনোমীদা চাইনাদা খুৎয়েক পীনখিবা সিয়ামেন দিক্ল্যারেসনগী মখাদা দিজিতেল ইকোনোমীগী মগুনশিং অদু ফোংদোকখি। লোইননা মদুদা হায়খি মদুদি ব্রিক্স লৈবাকশিংনা মতৌ করম্না হায়রিবা দাইনামিক ওইরবা দিজিতেল অদুগী কান্নবা লৌবা ঙমগনি মদুনা মরম ওইরগা মদু মালেমগী শেনমিৎলোনগী থাক অদু ফাওবা য়ৌবা ঙমগনি অমসুং মদুগী কান্নবা পুম্নমক্না ফংবা ঙমগনি। মসিগী মতাংদা দিস্ত্রিব্যুতেদ লেজর অমসুং ব্লোক চেন তেক্নোলোজীদা কোলাব্রেতিব সিসর্স তৌনবগীদমক য়ানা ৱারোল (এম.ও.সু.)দা খুৎয়েক পীনখিবনি।
প্রধান মন্ত্রীনা ধোলাবিরাবু য়ু.এন.ই.এস.সি.ও.না ৱার্লদ হেরিতেজকী মফম ওইনা লাওথোকখিবদা হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ভারতকী হারাপন সহরদা লৈবা ধোলাবিরাবু য়ু.এন.ই.এস.সি.ও.না ৱার্লদ হেরিতেজকী মফম ওইনা লাওথোকখিবদা হরাওবা ফোংদোকখ্রে। হায়রিবা মফম অসি মরুওইনা পুৱারী, সংস্কৃতী অমসুং আর্কিওলোজীদা থৱায় য়াওজবশিংনা শোইদনা কোইগদবনি হায়নসু মহাক্না হায়খি। য়ু.এন.ই.এস.সি.ও.গী ত্বীত অমদা পাউখুম পীরদুনা প্রধান মন্ত্রীনা ত্বীতকী পরীংঅমদা হায়খি; “পাউ অসি তাবদা তশেংনা নুঙাইজৈ। ধোলাবিরা অসি মরুওইবা আর্বান সেন্তর অমনি অমসুং হায়রিবা অসি ঐখোয়গী থায়নগী ওইবা মরুওইবা মরী লৈনৈ। মফম অসি মরুওইনা পুৱারী, সংস্কৃতী অমসুং আর্কিওলোজীদা থৱায় য়াওজবশিংনা শোইদনা কোইগদবনি। ঐহাক্না ধোলাবিরাদা অহানবা ওইনা স্কুল তম্লিঙৈ মতমদা চৎখি অমসুং মফম অসিনা পুক্নিং হুখি। গুজরাতকী সি.এম. ওইনা, ঐহাক্না ধোলাবিরাগী হেরিতেজ য়োকখৎপা অমসুং শেমজিনবগী থবক তৌবগী খুদোংচাবা ফংখি। ঐখোয়গী তীমনসু মফম অদুদা তুরিজমগা চান্নবা ইনফ্রাস্ত্রকচর শেমগৎনবা থবক তৌখি”।